 **FOND ZA ZAŠTITU OKOLIŠA I ENERGETSKU UČINKOVITOST**

**Zagreb, Radnička cesta 80**

**17089815**

Tehnička specifikacija   
 Nadogradnja i održavanje KONTO programskog paketa

Zagreb, lipanj 2022.

Predmet ovoga postupka javne nabave je usluga nadogradnje i održavanja postojećeg KONTO poslovnog informacijskog sustava u upotrebi u Fondu. Sustav se bazira na relacijskom modelu podataka a izgrađen je na klijent server paradigmi sa dijelom u web tehnologiji.

Usluga održavanja KONTO programa koja je predmet ovoga postupka javne nabave obuhvaća sistemsko i aplikativno održavanje KONTO sustava tijekom ugovornog razdoblja. Navedeno održavanje bit će ugovoreno u vremenskom trajanju od godine dana po potpisivanju ugovora sa izabranim ponuditeljem.

Sustav sadrži niz programskih cjelina koje prate odgovarajuće poslovne procese Fonda - radi se o korisničkom i pozadinskom dijelu transakcijskog sustava te o sustavu pripadnih relacijskih baza podataka.

Podsustav registra ugovora kao i podsustav upisa i prihvata podataka iz Carine RH baziran je na Internet tehnologiji.

Upotrebljava se FireBird relacijska baza podataka a korisnička sučelja kreirana su u Delphi programskom alatu. Sustavi za ambalažne centre izrađeni su na Microsoft .NET razvojnoj platformi.

Kao što je spomenuto, navedeni softver koristi se kao informacijska podrška pri obavljanju poslovnih procesa u Fondu za zaštitu okoliša i energetsku učinkovitost, no poslovna domena navedenog softvera uključuje i sustav za ambalažne centre koji se sastoji od komponente vezane za osobna računala i poslužitelje te od sustava za mobilne platforme (mobilni bar kod čitači). Sustav sadrži i web aplikaciju koju koriste djelatnici carinske uprave RH za prikupljanje podataka i izdavanje rješenja Fonda obzirom na obvezu plaćanja naknade za gospodarenje otpadnim vozilima kod uvoza/unosa motornih vozila od strane fizičkih osoba – građana.

Također, usluga tražena ovim zahtjevom za javnu nabavu uključuje i prihvat podataka iz ROO informacijskog sustava Ministarstva gospodarstva i održivog razvoja, što predstavlja poslove vezane za ekstrakciju, validaciju i uvoz podataka u model podataka relacijske baze informacijskog sustava Službe naplate naknada Fonda. Prihvat podataka iz ROO vrši se na godišnjoj razini, odnosno po potrebi, nakon izmjene ili nadopune podataka ROO.

Za potrebe povezivanja drugih informacijskih sustava s navedenim sustavom KONTO programa, Izvršitelj se obavezuje isporučiti dokumentaciju sustava koja uključuje i dokumentaciju modela podataka te ažuriranje iste u slučaju izmjena. Navedeno će izvršitelj učiniti i u slučaju potrebe migracije podataka sa sustava KONTO na neki drugi informacijski sustav.

Poslovni softver koji je predmet održavanja koristi se za potrebe Fonda tijekom višegodišnjeg razdoblja.

Detalji nabave, po stavkama, navode se u nastavku:

1. **Održavanje sustava programa za naplatu naknada**

* za ambalažu i ambalažni otpad
* za zbrinjavanje otpadnih mazivih ulja
* za gospodarenje otpadnim baterijama i akumulatorima
* za gospodarenje otpadnim vozilima
* za gospodarenje otpadnim gumama
* za gospodarenje otpadnim električnim i elektroničkim otpadom
* na emisiju u okoliš CO2
* na emisiju u okoliš SO2 i NO2
* na opterećivanje okoliša opasnim i neopasnim otpadom
* za evidenciju posebne naknade za okoliš na vozila na motorni pogon
* za evidenciju posebne naknade za višekratnu ambalažu
* za evidenciju poticajne naknade za smanjenje količine miješanog komunalnog otpada

B)**Održavanje sustava programa za ambalažu i ambalažni otpad**

* praćenje i kontrola sakupljača i oporabitelja ambalaže za program instaliran u FZOEU
* "WinAC" za program instaliran u ambalažnim centrima
* "mAC" za program instaliran na mobilnim uređajima u ambalažnim centrima
* "mAC" za program instaliran na mobilnim uređajima u svrhu nadzora od strane Fonda

1. **Usluga prihvaćanja podataka iz Ministarstva gospodarstva i održivog razvoja (ROO) te Centra za vozila Hrvatske**
2. **Održavanje web sustava Registra ugovora**
3. **Održavanja sustava web sučelja upisa i prihvata podataka iz Carine RH te izdavanje rješenja**
4. **Održavanje klijenta za web servis slanja podataka u IS MUP-a RH te prihvat rezultata, vezano za brojeve šasije i registraciju motornih vozila na području RH**
5. **Nadogradnja KONTO sustava rješenja sa potpisivanjem e-pečatom FINA**

Pečatiranje dokumenata rješenja kvalificiranim e pečatom koji će se nabaviti od FINA-e.

Također, potrebno je kreirati i web sustav provjere e pečaćenog dokumenta rješenja upisom kontrolnog broja i broja dokumenta, gdje bi se kao rezultat dobivao PDF s dokumentom rješenja.

1. **Nadogradnja KONTO sustava FZOEU - prelazak na EURO**

Prilagodba KONTO sustava za uvođenje eura kao službene valute u RH - Program za naplatu naknada, Program za ambalažu i ambalažni otpad, Prihvat podataka CVH i ROO, Sustav web registar ugovora, Sustav web carina

**Usluga održavanja KONTO sustava sadrži:**

* ***Preventivno održavanje***

Kontinuirano praćenje i provjeravanja rada KONTO sustava sa ciljem osiguravanja optimalnog rada cjelokupnog sustava, sa svim svojim segmentima, bez zastoja

* ***Korektivno održavanje***

Uključuje radnje inicirane promjenama u softverskoj okolini (novi sistemski softver, novi hardver, poboljšanje performansi sustava zbog povećanog broja korisnika, unaprjeđenje korisničkih programa radi jednostavnijeg i bržeg obavljanja aktivnosti)

* ***Adaptivno održavanje***

Uključuje dodatnih 600 sati (cjenik satnice po profilima kadrova), a obuhvaća održavanje koje sadrži sve aplikativne izmjene i dorade sa ciljem unapređenje sustava u skladu s novonastalim ili modificiranim potrebama Naručitelja. Aplikativne izmjene podrazumijevaju nadogradnju postojećih i uvođenje novih funkcionalnosti sustava uslijed promjene postojećih ili donošenja novih zakonskih regulativa, primjene novih propisa ili ispunjenja novih obveza prema institucijama Republike Hrvatske i međunarodnim institucijama, odnosno uslijed drugih potreba promjena opsega projekta. Također, ovdje će biti uključeni radovi povezivanja i sinkronizacije KONTO sustava međusobno kao i nova povezivanje sa ostalim sustavima, te migracije podataka na nove sustave Fonda.

Dorade i izmjene obavljat će se prema pisanom zahtjevu. Aktivnosti razvoja i nadogradnje novim funkcionalnostima dokumentiraju se projektnom dokumentacijom.

**U slučaju potrebe za intervencijom, odzivno vrijeme, u ovisnosti o prioritetu, navedeno je u slijedećoj tablici:**

|  |  |  |
| --- | --- | --- |
| **Naziv prioriteta** | **Opis prioriteta** | **Prijava i vrijeme odgovora na prioritet** |
| Prioritet nivoa A –  (Potpuni pad rješenja) | Obavljanje poslovnog procesa je u potpunosti onemogućeno. | Prijava kvara pon-petak/08.00h-16.30h (8,5x5), ne računajući neradne dane i blagdane u RH. Vrijeme odziva (početak otklanjanja kvarova) – odmah po primitku zahtjeva. |
| Prioritet nivoa B –  (Djelomična nefunkcionalnost rješenja) | Poslovni proces je u funkciji, ali je znatno otežan. | Prijava kvara pon-petak/08.00h-16.30h (8,5x5), ne računajući neradne dane i blagdane u RH. Vrijeme odziva (početak otklanjanja kvarova) – maksimalno četiri (4) sata po primitku zahtjeva. |
| Prioritet nivoa C –  (Značajan utjecaj) | Poslovni proces je ugrožen, ali je u funkciji. | Prijava kvara pon-petak/08.00h-16.30h (8,5x5), ne računajući neradne dane i blagdane u RH.  Vrijeme odziva (početak otklanjanja kvarova) – maksimalno do 08.00 slijedećeg radnog dana nakon primitka zahtjeva. |

Po pozivu na intervenciju nad KONTO sustavom Izvršitelj će problem pokušati riješiti uputama i savjetima telefonom te neposredno, putem veze udaljenog pristupa. U slučaju da problem nije moguće riješiti na opisan način, Izvršitelj će obaviti usluge u prostorijama Naručitelja.

**Rokovi izvršenja i način izvršenja po pozivu na intervenciju su slijedeći**:

|  |  |  |
| --- | --- | --- |
| Naziv prioriteta | Opis prioriteta | Rješenje problema i uspostava potpune funkcionalnosti |
| Prioritet nivoa A –  (Potpuni pad rješenja) | Obavljanje poslovnog procesa je u potpunosti onemogućeno | Rješavanje problema vrši se telefonom, e-mail-om, putem veze udaljenog pristupa ili u prostorijama Naručitelja. Puna funkcionalnost rješenja treba biti uspostavljena istog radnog dana kad je poziv na intervenciju zaprimljen |
| Prioritet nivoa B –  (Djelomična nefunkcionalnost rješenja) | Poslovni proces je u funkciji, ali je znatno otežan. | Rješavanje problema vrši se telefonom, e-mail-om, putem veze udaljenog pristupa ili u prostorijama Naručitelja. Puna funkcionalnost rješenja treba biti uspostavljena nakon najkasnije jednog (1) radnog dana (slijedećeg radnog dana), računajući od dana kad je poziv na intervenciju zaprimljen. |
| Prioritet nivoa C –  (Značajan utjecaj) | Poslovni proces je ugrožen, ali je u funkciji. | Rješavanje problema vrši se telefonom, e-mail-om, putem veze udaljenog pristupa ili u prostorijama Naručitelja. Puna funkcionalnost rješenja treba biti uspostavljena nakon najkasnije dva (2) radna dana, računajući od dana kad je poziv na intervenciju zaprimljen. |
| Prioritet nivoa D –  (Ograničen utjecaj) | Potreban nadzor ponašanja sustava. | Rješavanje problema vrši se telefonom, e-mail-om, putem veze udaljenog pristupa ili u prostorijama Naručitelja. Puna funkcionalnost rješenja treba biti uspostavljena nakon tri (3) radna dana, računajući od dana kad je poziv na intervenciju zaprimljen ili prema dogovoru s Naručiteljem |
| Prioritet nivoa E –  (Manja dogradnja rješenja) | Poslovni proces je u funkciji, ali se ukazala potreba za manjom dogradnjom rješenja | Rješavanje problema vrši se putem veze udaljenog pristupa ili u prostorijama Naručitelja. Vrijeme dovršetka intervencije dogovara se s Naručiteljem |

U slučaju neizvršavanja obveza u naznačenim rokovima, Izvršitelj gubi pravo na paušalnu mjesečnu naknadu za održavanje za programski proizvod za koji obveza nije izvršena.

**Također, od Izvršitelja se traži:**

1. Izrada, ažuriranje i distribucija korisničkih uputa

Od Izvršitelja se traži ažuriranje svih korisničkih upute sukladno napravljenim izmjenama, odnosno dogradnjama u programskim paketima, kao i dostava navedenog Naručitelju putem elektroničke pošte i/ili drugog elektroničkog medija.

1. Izrada, ažuriranje i dostava cjelokupne dokumentacije dizajna baze podataka

Od Izvršitelja se traži da uz ponudu dostavi cjelokupnu dokumentaciju dizajna baze podataka na elektroničkom mediju te je za vrijeme trajanja ugovornog odnosa ažurira sukladno izvršenim izmjenama na bazi i dostavlja Naručitelju putem elektroničke pošte i/ili drugog elektroničkog medija.

Ponuda treba sadržavati i cijenu sata rada pojedinih stručnih osoba zaduženih za održavanje i nadogradnju sustava, što se popunjava u troškovniku.

Rok početka izvršenja usluge započinje po sklapanja ugovora odnosno danom potpisa ugovora od strane obiju ugovornih strana, Usluga se obavlja tijekom ugovornog razdoblja u trajanju od godine dana po potpisu ugovora.

Za izvršene usluge Izvršitelj će Naručitelju ispostavljati mjesečne račune, do zadnjeg dana u mjesecu za prethodni mjesec. Izvršitelj je dužan uz račun priložiti detaljnu specifikaciju izvršenih usluga. Za izvršene usluge, Naručitelj se obvezuje isplatiti na račun Izvršitelja u roku od 30 dana od dana zaprimanja računa, priznatog od strane Naručitelja.